stanford-oval/wikipedia huggingface dataset:
โคแนน (สุนัข)

| --- | --- |
ภาพที่ไม่เป็นความลับอีกต่อไปของโคแนน ซึ่งทวีตโดยประธานาธิบดีดอนัลด์ ทรัมป์ เมื่อวันที่ 28 ตุลาคม ค.ศ. 2019
สปีชีส์: สุนัข
สายพันธุ์: เบลเยียมมาลีนอยส์
เพศ: เพศผู้
เกิด: ค.ศ. 2013 หรือ 2014 ประเทศเนเธอร์แลนด์
ตาย: พฤศจิกายน ค.ศ. 2023 (อายุ 8-10 ปี)
บทบาทที่โดดเด่น: สุนัขใช้งานหน่วยปฏิบัติการพิเศษทางทหาร (SOMWD) ในกองกำลังเดลตา ของสหรัฐ
ปีปฏิบัติงาน: ค.ศ. 2015–2023
ตั้งชื่อตาม: โคแนน โอไบรอัน
โคแนนได้รับการแนะนำตัวในสวนกุหลาบทำเนียบขาว ณ วันที่ 25 พฤศจิกายน ค.ศ. 2019
โคแนน (อังกฤษ: Conan) เป็นสุนัขใช้งานหน่วยปฏิบัติการพิเศษทางทหารในชุดปฏิบัติการรบพิเศษ – เดลตา ที่ 1 (ส่งทางอากาศ) (กองกำลังเดลตา) ของสหรัฐ มันเป็นสุนัขพันธุ์เบลเยียมมาลีนอยส์เพศผู้ และได้รับการตั้งชื่อตามโคแนน โอไบรอัน เนื่องจากเขามีผมดก โคแนนเข้ามามีส่วนร่วมในการตีโฉบฉวยบารีชา ที่ส่งผลให้อะบู บักร์ อัลบัฆดาดี ผู้นำแห่งรัฐอิสลามเสียชีวิตเมื่อวันที่ 27 ตุลาคม ค.ศ. 2019 มันไล่ตามอัลบัฆดาดีลงไปในอุโมงค์ก่อนที่อัลบัฆดาดีจะจุดชนวนเสื้อติดระเบิดฆ่าตัวตายของเขา
ประธานาธิบดีดอนัลด์ ทรัมป์ ได้โพสต์ภาพที่ไม่เป็นความลับอีกต่อไปของโคนันบนทวิตเตอร์ และเรียกมันว่า "สุนัขมหัศจรรย์" ในทวีต ชื่อของมันเป็นความลับทางราชการในเวลานั้น แต่มันได้รับการเปิดเผยว่าเป็นโคแนนต่อนิวส์วีก ไม่กี่วันต่อมาทรัมป์ก็เรียกสุนัขตัวนี้ว่าโคแนน ทรัมป์ยังได้รีทวีตมีมของตัวเองในการมอบเหรียญรางวัลรอยอุ้งเท้าสีบรอนซ์บนริบบิ้นสีฟ้าสองมิติ (อ้างอิงถึงมีเดล ออฟ ฮอนเนอร์) แก่โคแนน
สุนัขตัวนี้ได้รับการฝึกโดยกองร้อยแห่งหนึ่งในเบสท์ ประเทศเนเธอร์แลนด์ และส่งไปยังสหรัฐ อดีตเจ้าของและผู้ฝึกสอนของมันกล่าวในการให้สัมภาษณ์กับแอร์เตแอล นีวส์ ว่า: "มันเป็นตัวผู้อายุห้าขวบ มันเป็นสุนัขที่ดีมาก"
นายพล เคนเนธ เอฟ. แมคเคนซี จูเนียร์ กล่าวเมื่อวันที่ 30 ตุลาคมว่าสุนัขได้รับบาดเจ็บระหว่างการตีโฉบฉวยเนื่องจากโดนสายไฟฟ้าที่มีกระแสไฟฟ้าไหลอยู่ แต่ได้ฟื้นตัวและกลับไปปฏิบัติหน้าที่ภาคสนาม มีการสนับสนุนเพิ่มขึ้นสำหรับโคแนนที่เป็นบำเหน็จหัวใจสีม่วงหลังจากได้รับบาดเจ็บ สิ่งนี้จะทำให้ประธานาธิบดีต้องกลับนโยบายเกี่ยวกับสุนัขทหารที่ไม่ได้รับเกียรติทางทหาร
การขายสินค้าด้วยโคแนนและสโลแกน "ซีโรบาร์คเธอร์ตี" (Zero Bark Thirty) ปรากฏทางออนไลน์หลังจากการตีโฉบฉวย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โคแนน (สุนัข)
ราชวงศ์กรีก

พระราชวงศ์กรีก เป็นเชื้อพระวงศ์ที่สืบเชื้อสายมาจากราชวงศ์ชเลสวิช-ฮ็อลชไตน์-ซอนเดอร์บวร์ก-กลึคสบวร์กสายตรง โดยพระมหากษัตริย์แห่งกรีซพระองค์แรกแห่งราชวงศ์นี้คือสมเด็จพระเจ้าจอร์จที่ 1 แห่งกรีซ โดยที่พระราชวงศ์ส่วนใหญ่ยังคงพระอิสริยยศเจ้าฟ้าชายหรือเจ้าฟ้าหญิงตามเดิมก่อนที่ระบอบกษัตริย์ในกรีซจะสิ้นสุดลงโดยใช้พระอิสริยยศนำหน้าพระนามว่า "สมเด็จเจ้าฟ้า"
แรกเริ่ม

พระราชวงศ์ก้าวขึ้นสู่ราชบัลลังก์กรีกเมื่อพระเจ้าออตโตที่ 1 แห่งกรีซ ประทานพระราชานุญาตให้สหราชอาณาจักรบริเตนใหญ่และไอร์แลนด์และจักรวรรดิฝรั่งเศสที่ 2 เข้ายึดครองท่าเรือที่ปิเรอัสแทนเพื่อเป็นการละเว้นการเข้ายึดราชอาณาจักรกรีซจากการที่เป็นฝ่ายพ้ายแพ้ในสงครามไครเมียนร่วมกับจักรวรรดิรัสเซีย จากเหตุการณ์นี้กระตุ้นให้กองทัพเฮลเลนิกเข้ายึดอำนาจจากพระเจ้าออตโตในปี ค.ศ. 1862 และสืบราชบัลลังก์ให้แก่เจ้าชายวิลเลียมแห่งราชวงศ์กลึกสบวร์กของเดนมาร์กโดยเสวยราชย์เป็นสมเด็จพระเจ้าจอร์จที่ 1 แห่งกรีซในปี ค.ศ. 1863 ซึ่งพระราชโอรสและพระราชนัดดาในรุ่นต่อ ๆ มาของพระองค์ได้ครองราชบัลลังก์กรีกเป็นช่วง ๆ จนถึงปี ค.ศ. 1974 ช่วงต้นรัชสมัยของสมเด็จพระเจ้าจอร์จที่ 1 เริ่มต้นขึ้นในช่วงที่กรีซกำลังขยายอาณาเขต อีกทั้งพระราชวงศ์กรีกก็ก้าวผ่านเหตุการณ์และความวุ่นวายต่าง ๆ ของกรีซมามากมาย เช่น สงครามบอลข่าน, สงครามโลกครั้งที่หนึ่ง, สงครามโลกครั้งที่สองและจากการที่ฝ่ายอักษะเข้ายึดครองกรีซในช่วงสงครามโลกครั้งที่สอง รวมถึงสงครามกลางเมืองกรีกหรือเผด็จการทหารกรีก ค.ศ. 1967-1974
ล่มสลาย

วันที่ 21 เมษายน ค.ศ. 1967 รัฐบาลที่มาจากการเลือกตั้งถูกยึดอำนาจโดยกลุ่มเจ้าหน้าที่ทหารระดับกลางนำโดย ผู้พันจอร์จิออส ปาปาโดปูลอส และเผด็จการทหารก็ถูกก่อตั้งขึ้น การเข้าปกครองของทหารในครั้งนี้รู้จักกันดีในนาม ระบอบการปกครองของผู้พัน (The Regime of the Colonels) และบังคับให้สมเด็จพระราชาธิบดีคอนสแตนตินที่ 2 ทรงยอมรับการปกครองนี้ในทางกฎหมาย ในวันที่ 13 ธันวาคม ค.ศ. 1967 สมเด็จพระราชาธิบดีก็ทรงก่อรัฐประหารต่อต้านผู้พันจอร์จิออสแต่ไม่สำเร็จ พระองค์รวมถึงพระราชวงศ์องค์อื่น ๆ จึงเสด็จลี้ภัยไปยังกรุงโรม ต่อมาในวันที่ 1 มิถุนายน ค.ศ. 1973 สมเด็จพระราชาธิบดีก็ทรงถูกถอดถอนพระอิสริยยศจากคณะเผด็จการทหารและผู้พันจอร์จิออสก็ได้แต่งตั้งตนขึ้นเป็นประธานาธิบดีแห่งกรีซในวันที่ 29 กรกฎาคม ปีเดียวกัน ต่อมาการลงประชามติที่ถูกตั้งข้อสงสัยถึงความโปร่งใสก็ถูกจัดขึ้นโดยคณะเผด็จการทหารเพื่อยืนยันถึงความล่มสลายของระบอบกษัตริย์ ซึ่งคณะเผด็จการทหารล้มเหลวในการปกครองลงในปี ค.ศ. 1974 ซึ่งต่อมาระบอบสาธารณรัฐก็ถูกจัดตั้งขึ้นจากการลงประชามติในวันที่ 8 ธันวาคม ค.ศ. 1974 โดยยืนยันถึงการล่มสลายของระบอบกษัตริย์ เป็นการลงประชามติครั้งที่สมเด็จพระราชาธิบดีคอนสแตนตินที่ 2 มิทรงเคยข้องใจถึงเหตุผลของมันเลย
ปัจจุบัน

ปัจจุบันพระราชวงศ์แต่ละพระองค์ในอดีตของกรีซทรงพำนักกระจัดกระจายไปในแต่ละพระองค์ สมเด็จพระราชาธิบดีและสมเด็จพระราชินีรวมถึงพระราชโอรสและพระราชธิดาที่ยังไม่เสกสมรสต่างก็ทรงพำนักอยู่ในกรุงลอนดอน, สหราชอาณาจักร ซึ่งพระราชวงศ์แต่ละพระองค์ยังคงดำรงพระอิสริยยศเดิมแต่มิใช่ในนามประเทศกรีซ ซึ่งพระราชวงศ์ทุกพระองค์ต่างสืบเชื้อสายมาจากสมเด็จพระราชาธิบดีคริสเตียนที่ 9 แห่งเดนมาร์ก แต่ละพระองค์จึงมีสิทธิ์ถูกต้องตามกฎหมายที่จะใช้พระอิสริยยศแห่งราชอาณาจักรเดนมาร์ก เพราะต่างก็เป็นเชื้อพระวงศ์เดนมาร์กเช่นกันทำให้เจ้าฟ้าชายและเจ้าฟ้าหญิงต่างมีคำว่า แห่งกรีซและเดนมาร์ก ต่อท้ายพระนาม
สมาชิกราชวงศ์กรีซ

มกุฎราชกุมารปัฟโลสและมกุฎราชกุมารีมารี-แชนทัลแห่งกรีซ
เจ้าหญิงมาเรีย-โอลิมเปียแห่งกรีซและเดนมาร์ก (พระราชธิดาพระองค์เดียว)
เจ้าชายคอนสแตนติน อเล็กซิออสแห่งกรีซและเดนมาร์ก (พระราชโอรสพระองค์แรก)
เจ้าชายอาชิเลียส-อันเดรียสแห่งกรีซและเดนมาร์ก (พระราชโอรสพระองค์รอง)
เจ้าชายโอดีสซีส-คีโมนแห่งกรีซและเดนมาร์ก (พระราชโอรสพระองค์ที่สาม)
เจ้าชายอริสทิเดส สตาวรอสแห่งกรีซและเดนมาร์ก (พระราชโอรสพระองค์เล็ก)
สมเด็จพระราชินีแอนน์-มารีแห่งเฮลเลนส์ (พระราชมารดา)
เจ้าหญิงอเล็กเซียแห่งกรีซและเดนมาร์ก (พระเชษฐภคินี)
เจ้าชายนิโกเลาส์และเจ้าหญิงคริสซีแห่งกรีซและเดนมาร์ก (พระอนุชาพระองค์รองและพระชายา)
เจ้าหญิงเธโอโดราแห่งกรีซและเดนมาร์ก (พระกนิษฐภคินี)
เจ้าชายฟิลิปปอสและเจ้าหญิงนีนาแห่งกรีซและเดนมาร์ก (พระอนุชาพระองค์เล็กและพระชายา)
สมเด็จพระราชินีโซเฟียแห่งสเปน (พระราชปิตุจฉา)
เจ้าหญิงไอรีนแห่งกรีซและเดนมาร์ก (พระราชปิตุจฉา)
มารีนา กาเรลลา (พระชายาม่ายในเจ้าชายไมเคิล)
เจ้าหญิงอเล็กซันดราแห่งกรีซ (พระญาติชั้นพระปิตุจฉา)
เจ้าหญิงโอลกา ดัชเชสแห่งออสตา (พระญาติชั้นพระปิตุจฉา)
พระสัญจกรส่วนพระองค์ของพระมหากษัตริย์แห่งกรีซตั้งแต่ ค.ศ. 1935 - ค.ศ. 1974 และตั้งแต่เสด็จลี้ภัยในปี ค.ศ. 1974 - ปัจจุบัน
พระแสงขรรค์ชัยศรี

พระแสงขรรค์ชัยศรี เป็นพระแสงศาสตราวุธประจำองค์พระมหากษัตริย์ และเป็นหนึ่งในห้าของเครื่องเบญจราชกกุธภัณฑ์ พระขรรค์หมายถึง พระสติปัญญาความรอบรู้ในการปกครองบ้านเมือง
ลักษณะ > สมัยอยุธยาตอนปลาย

พระแสงขรรค์สวมสักแล้วมีความประมาณ 100 ซม. (2 ศอก) ที่โคนพระขรรค์เป็นเหล็กจำหลักเป็นหน้าราหูต่อขึ้นมาเป็นรูปพระอินทร์ทรงช้างเอราวัณแล้วขึ้นมาเป็นหน้าเทวดาอีกองค์หนึ่ง คร่ำทองที่ลายจำหลักยาวตลอดจนองค์พระขรรค์ ส่วนฝักเป็นทองเกลี้ยงจำหลักเป็นลายเรื่องพระนารายณ์ เป็นฝีมือช่างสมัยอยุธยาตอนปลาย
ลักษณะ > สมัยรัตนโกสินทร์

ลักษณะเป็นพระแสงขรรค์เหล็กเนื้อดีคร่ำทอง เฉพาะองค์พระแสงขรรค์ยาว 64.5 ซม. ความกว้างฝักพระแสงขรรค์ 5.5 ซม. ความยาวพระแสงขรรค์ 25.4 ซม สวมสักแล้วมีความยาว 101 ซม. เมื่อรวมความยาวทั้งด้ามและฝักมีความยาวทั้งสิ้น 115 ซม. และมีน้ำหนักรวม 1,900 กรัม ใบพระขรรค์ทำด้วยเหล็กมีคมทั้งสองด้าน ส่วนด้ามทำด้วยแก้วผลึกรูปแปดเหลี่ยม มีทองคาดตามแนวปลายด้ามทำเป็นหัวเม็ดรูปหกเหลี่ยมประดับพลอย ตัวฝักทำด้วยทองคำประดับด้วยลายรักร้อย โคนพระแสงขรรค์จำหลักเป็นรูปเทวดาในเรือนแก้วซ้อนกัน 3 ชั้นคร่ำด้วยทองคำ ฝักจําหลักลวดลายเทพนม ขอบฝักทำเป็นลายกระหนก ประดับอัญมณีสีต่าง ๆ เป็นฝีมือช่างสมัยรัตนโกสินทร์
วัสดุที่ใช้ทำ

สมัยโบราณกาล การจัดสร้างพระแสงนั้น ผู้สร้างจะเลือกโลหะหรือแร่ต่าง ๆ ที่มีคุณสมบัติพิเศษ เพื่อสร้างเป็นพระแสงที่มีความศักดิ์สิทธิ์ และเป็นที่เกรงขามของศัตรู โดย ช่างตีดาบหลวง จะนำเนื้อโลหะต่างชนิดนำมาถลุงหลอมรวมเป็นเนื้อเดียวเพื่อตีขึ้นรูปดาบ จึงเกิดเป็นสูตรของโลหะ 3 ประเภท6 คือ เบญจโลหะ คือ เนื้อโลหะที่หลอมรวมจากเหล็ก 1 ปรอท 1 ทองแดง 1 เงิน 1 และทองคำ 1
สัตโลหะ คือ เนื้อโลหะที่หลอมรวมจากเหล็ก 1 ปรอท 1 ทองแดง 1 เงิน 1 ทองคำ 1 เจ้าน้ำเงิน 1 (ปกติเรียก “เจ้า” เป็นแร่ชนิดหนึ่งสีเขียวเหลือบน้ำเงิน) และสังกะสี 1
นวโลหะ คือ เนื้อโลหะถึง 9 ชนิด คือ เหล็ก 1 ปรอท 1 ทองแดง 1 เงิน 1 ทองคำ 1 เจ้าน้ำเงิน 1 สังกะสี 1 ชิน 1 (โลหะผสมระหว่างดีบุกกับตะกั่ว มีสีเงาวาวมาก และมีน้ำหนักมากเช่นกัน) และทองแดงบริสุทธิ์ 1
ต่อมามีการค้นพบโลหะอีกประเภทหลังจากได้มีการคิดค้นสูตรโลหะทั้ง 3 แล้ว กล่าวกันว่าเป็นโลหะที่ดีมีคุณสมบัติสำหรับการทำอาวุธที่สุด คือ “เหล็กน้ำพี้” เพราะ เหล็กน้ำพี้ เป็นโลหะที่มีคุณภาพยอดเยี่ยม เมื่อนำมาหลอมตีเป็นดาบจะมีสีเขียวเหลือบดังปีกแมลงทับ มีความคมและยืดหยุ่นได้ในตัวเอง เมื่อนำมาฟันกระทบกับของแข็ง ทำให้ไม่บิ่น ไม่งอ ไม่ทำปฏิกิริยากับอากาศ และไม่ก่อให้เกิดสนิม และเสื่อมคม แหล่งที่มาของแร่โลหะนี้ คือ บ่อน้ำพี้
“น้ำพี้” เป็นชื่อหมู่บ้านหนึ่งของจังหวัดอุตรดิตถ์ ที่มีแหล่งแร่เหล็กกล้าที่มีความบริสุทธิ์ของเนื้อเหล็กโดยธรรมชาติสูง จึงนิยมนำมาทำเครื่องใช้กันตั้งแต่สมัยโบราณแล้ว มีการสันนิษฐานกันว่า ดาบรบที่สร้างขึ้นในปลายสมัยกรุงศรีอยุธยามีการตีดาบเหล็กน้ำพี้ใช้สำหรับทำอาวุธใช้ในสงคราม ต่อมามีการสงวนไว้สำหรับใช้ทำพระแสงดาบสำหรับพระมหากษัตริย์ ห้ามมิให้ผู้ใดขุดเหล็กจากบ่อนี้ โดยบ่อที่นำมาทำพระแสงดาบเรียกว่า “บ่อพระแสง” และบ่อที่นำมาทำพระขรรค์เรียกว่า “บ่อพระขรรค์”
นอกจากการเลือกโลหะสำหรับนำมาทำดาบแล้ว กรรมวิธีในการตีดาบยังเป็นเรื่องที่คนสมัยโบราณให้ความสำคัญ หากเป็นดาบเพื่อใช้ในการศึกสงครามแล้วจะใช้พิธีทางไสยศาสตร์เข้ามาเกี่ยวข้อง สำหรับพระแสงดาบของพระมหากษัตริย์ จะมีการตกแต่งประดับประดาพระแสงดาบด้วยโลหะ อัญมณีที่มีค่า การสร้างลวดลายต่าง ๆ และการลงสีให้มีความวิจิตรงดงาม เพื่อการใช้เป็นเครื่องประกอบยศ และพระราชทานให้แก่พระบรมวงศานุวงศ์ ขุนนาง ข้าราชการชั้นผู้ใหญ่
กล่าวได้ว่า ในอดีต พระแสงดาบมีความสำคัญในฐานะที่เป็นราชศัสตราวุธคู่กายของพระมหากษัตริย์ และเป็นอาวุธที่ใช้ในยามศึกสงคราม ต่อมาได้มีการพัฒนาอาวุธที่มีความทันสมัยขึ้น ทำให้พระแสงดาบจึงค่อย ๆ ลดบทบาทลง ในปัจจุบันพระแสงดาบจึงเป็นเพียงสัญลักษณ์และเครื่องหมายของพระมหากษัตริย์ ที่ใช้ประกอบยศและใช้ประกอบใน พระราชพิธีสำคัญ ๆ
ซุ้มเฉลิมพระเกียรติในงานฉลองสิริราชสมบัติครบ 60 ปี พุทธศักราช 2549 แสดงภาพจำลองพระแสงขรรค์ชัยศรี
พระเจ้าวรวงศ์เธอ พระองค์เจ้าอาทิตย์ทิพอาภา

| พระเจ้าวรวงศ์เธอ พระองค์เจ้าอาทิตย์ทิพอาภา |
| --- | --- |

ผู้สำเร็จราชการแทนพระองค์ 
ดำรงตำแหน่ง 2 มีนาคม พ.ศ. 2478 – 31 กรกฎาคม พ.ศ. 2487ดำรงตำแหน่งร่วมกับ  พระเจ้าวรวงศ์เธอ กรมหมื่นอนุวัตน์จาตุรนต์ เจ้าพระยายมราช (ปั้น สุขุม) เจ้าพระยาพิชเยนทรโยธิน (อุ่ม พิชเยนทรโยธิน) ปรีดี พนมยงค์
กษัตริย์: พระบาทสมเด็จพระปรเมนทรมหาอานันทมหิดล พระอัฐมรามาธิบดินทร
นายกรัฐมนตรี: พระยาพหลพลพยุหเสนา (พจน์ พหลโยธิน) แปลก พิบูลสงคราม
 

ประสูติ: 24 กรกฎาคม พ.ศ. 2447
สิ้นพระชนม์: 19 พฤษภาคม พ.ศ. 2489 (41 ปี)
พระราชทานเพลิง: 8 มิถุนายน พ.ศ. 2489 เมรุหลวงหน้าพลับพลาอิศริยาภรณ์ วัดเทพศิรินทราวาส
หม่อม: หม่อมกอบแก้ว อาภากร ณ อยุธยา
ราชวงศ์: จักรี
ราชสกุล: อาภากร
พระบิดา: พระเจ้าบรมวงศ์เธอ กรมหลวงชุมพรเขตอุดมศักดิ์
พระมารดา: พระวรวงศ์เธอ พระองค์เจ้าทิพยสัมพันธ์
ศาสนา: พุทธ


ผู้ว่าราชการจังหวัดนครปฐม
ดำรงตำแหน่ง 17 ตุลาคม พ.ศ. 2474 – 19 เมษายน พ.ศ. 2486
กษัตริย์: พระบาทสมเด็จพระปกเกล้าเจ้าอยู่หัว
นายกรัฐมนตรี: พระยามโนปกรณนิติธาดา
ก่อนหน้า: พระยาศรีสุทัศน์
ถัดไป: พระยาพิพิธอำพล
ผู้ว่าราชการจังหวัดภูเก็ต
ดำรงตำแหน่ง 20 เมษายน พ.ศ. 2476 – พ.ศ. 2476
กษัตริย์: พระบาทสมเด็จพระปกเกล้าเจ้าอยู่หัว
นายกรัฐมนตรี: พระยามโนปกรณนิติธาดา (ก้อน หุตะสิงห์) พระยาพหลพลพยุหเสนา (พจน์ พหลโยธิน)
ก่อนหน้า: พระยาอมรศักดิ์ประสิทธิ์
ถัดไป: พระยาสุริยเดชรณชิต
 

ยศที่ได้รับการแต่งตั้ง
รับใช้:  ไทย
แผนก/สังกัด: กองทัพเรือไทย
ชั้นยศ:  พลโท  พลเรือโท  พลอากาศโท
 
พลเรือโท พระเจ้าวรวงศ์เธอ พระองค์เจ้าอาทิตย์ทิพอาภา (24 กรกฎาคม พ.ศ. 2447 – 19 พฤษภาคม พ.ศ. 2489) เป็นพระโอรสพระองค์แรกในพระเจ้าบรมวงศ์เธอ กรมหลวงชุมพรเขตอุดมศักดิ์ ประสูติแต่พระวรวงศ์เธอ พระองค์เจ้าทิพยสัมพันธ์ ทรงดำรงตำแหน่งประธานคณะผู้สำเร็จราชการแทนพระองค์ในพระบาทสมเด็จพระปรเมนทรมหาอานันทมหิดล พระอัฐมรามาธิบดินทร
พระประวัติ

พระเจ้าวรวงศ์เธอ พระองค์เจ้าอาทิตย์ทิพอาภา เป็นพระโอรสในพระเจ้าบรมวงศ์เธอ กรมหลวงชุมพรเขตอุดมศักดิ์ ประสูติแต่พระวรวงศ์เธอ พระองค์เจ้าทิพยสัมพันธ์ เมื่อวันอาทิตย์ ขึ้น 12 ค่ำ เดือน 8 หลัง ปีมะโรง ฉศก จ.ศ. 1266 ตรงกับวันที่ 24 กรกฎาคม พ.ศ. 2447 มีพระนามแรกประสูติว่า หม่อมเจ้าอาทิตย์ทิพอาภา มีพระโสทรภราดา 2 องค์ ได้แก่
หม่อมเจ้าเกียรติ อาภากร ประสูติและสิ้นชีพตักษัยในวันเดียวกัน ประมาณปี พ.ศ. 2446
พลอากาศโท หม่อมเจ้ารังษิยากร อาภากร (11 สิงหาคม พ.ศ. 2449 – 30 ธันวาคม พ.ศ. 2508)
เมื่อวันที่ 26 กรกฎาคม พ.ศ. 2451 พระวรวงศ์เธอ พระองค์เจ้าทิพยสัมพันธ์ พระมารดาได้ปลงพระชนม์ชีพพระองค์เอง เนื่องจากทรงน้อยพระทัยพระสวามี พระบาทสมเด็จพระจุลจอมเกล้าเจ้าอยู่หัว จึงทรงรับหม่อมเจ้าอาทิตย์ทิพอาภาไปทรงเลี้ยงดู ทรงเอ็นดูเป็นพิเศษและทรงพระกรุณาโปรดเกล้าฯ ให้สถาปนาขึ้นเป็น พระหลานเธอ พระองค์เจ้าอาทิตย์ทิพอาภา เมื่อวันที่ 28 พฤศจิกายน พ.ศ. 2452
ต่อมา พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้เปลี่ยนคำนำหน้าพระนามเป็น พระวรวงศ์เธอ พระองค์เจ้าอาทิตย์ทิพอาภา
พระวรวงศ์เธอ พระองค์เจ้าอาทิตย์ทิพอาภา เสกสมรสกับหม่อมกอบแก้ว อาภากร ณ อยุธยา (สกุลเดิม วิเศษกุล) นางพระกำนัลในสมเด็จพระนางเจ้ารำไพพรรณี พระบรมราชินี เมื่อวันที่ 5 มกราคม พ.ศ. 2472 ไม่ทรงมีพระทายาท
พระวรวงศ์เธอ พระองค์เจ้าอาทิตย์ทิพอาภา เคยทรงเป็นคณะกรรมการการประกวดนางสาวสยามครั้งแรกเมื่อปี พ.ศ. 2477
พระองค์ทรงดำรงตำแหน่งผู้สำเร็จราชการแทนพระองค์ ในสมเด็จพระเจ้าอยู่หัวอานันทมหิดล ร่วมกับพระเจ้าวรวงศ์เธอ กรมหมื่นอนุวัตน์จาตุรนต์, เจ้าพระยายมราช (ปั้น สุขุม), พลเอก เจ้าพระยาพิชเยนทรโยธิน (อุ่ม อินทรโยธิน) และหลวงประดิษฐ์มนูธรรม (ปรีดี พนมยงค์) และทรงลาออกเมื่อวันที่ 31 กรกฎาคม พ.ศ. 2487 โดยในระหว่างที่ทรงดำรงตำแหน่งผู้สำเร็จราชการแทนพระองค์นั้น พระองค์ได้รับการสถาปนาขึ้นเป็น พระเจ้าวรวงศ์เธอ พระองค์เจ้าอาทิตย์ทิพอาภา
พระเจ้าวรวงศ์เธอ พระองค์เจ้าอาทิตย์ทิพอาภา สิ้นพระชนม์ด้วยโรคมะเร็ง เมื่อวันที่ 19 พฤษภาคม พ.ศ. 2489 สิริพระชันษา 42 ปี สมเด็จพระเจ้าอยู่หัวอานันทมหิดล (พระราชอิสริยยศในขณะนั้น) ทรงพระกรุณาโปรดเกล้าฯ ให้สมเด็จพระเจ้าน้องยาเธอ เจ้าฟ้าภูมิพลอดุลยเดช (พระอิสริยยศในขณะนั้น) เสด็จแทนพระองค์ไปในการพระราชพิธีพระราชทานเพลิงพระศพเมื่อวันที่ 8 มิถุนายน พ.ศ. 2489 ณ พระเมรุ วัดเทพศิรินทราวาส
พระเกียรติยศ

| ธรรมเนียมพระยศของ พระเจ้าวรวงศ์เธอ  พระองค์เจ้าอาทิตย์ทิพอาภา |
| --- | --- |
ตราประจำพระองค์
การทูล: ฝ่าพระบาท
การแทนตน: เกล้ากระหม่อม/เกล้ากระหม่อมฉัน
การขานรับ: เกล้ากระหม่อม/เพคะ
พระเกียรติยศ > พระอิสริยยศ

24 กรกฎาคม พ.ศ. 2447 – 28 พฤศจิกายน พ.ศ. 2452 : หม่อมเจ้าอาทิตย์ทิพอาภา
28 พฤศจิกายน พ.ศ. 2452 – 30 ตุลาคม พ.ศ. 2453 : พระหลานเธอ พระองค์เจ้าอาทิตย์ทิพอาภา
30 ตุลาคม พ.ศ. 2453 – 16 พฤศจิกายน พ.ศ. 2481 : พระวรวงศ์เธอ พระองค์เจ้าอาทิตย์ทิพอาภา
16 พฤศจิกายน พ.ศ. 2481 – 19 พฤษภาคม พ.ศ. 2489 : พระเจ้าวรวงศ์เธอ พระองค์เจ้าอาทิตย์ทิพอาภา
เครื่องราชอิสริยาภรณ์

พระเจ้าวรวงศ์เธอ พระองค์เจ้าอาทิตย์ทิพอาภา ทรงได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2478 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2484 –  เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.) (ฝ่ายหน้า)
พ.ศ. 2485 –  เครื่องราชอิสริยาภรณ์รัตนวราภรณ์ (ร.ว.) (ฝ่ายหน้า)‎
พ.ศ. 2481 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2482 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2484 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2478 –  เหรียญพิทักษ์รัฐธรรมนูญ (พ.ร.ธ.)
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
พ.ศ. 2457 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
พ.ศ. 2470 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
พ.ศ. 2481 –  เหรียญรัตนาภรณ์ รัชกาลที่ 8 ชั้นที่ 1 (อ.ป.ร.1)
พ.ศ. 2458 –  เหรียญราชรุจิทอง รัชกาลที่ 6 (ร.จ.ท.6)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

อิตาลี :
พ.ศ. 2481 –  เครื่องราชอิสริยาภรณ์นักบุญมอริซและลาซารัส ชั้นที่ 1
ฝรั่งเศส :
พ.ศ. 2481 –  เครื่องอิสริยาภรณ์เลฌียงดอเนอร์ ชั้นที่ 1
บริเตนใหญ่ :
พ.ศ. 2481 –  เครื่องราชอิสริยาภรณ์รอยัลวิกตอเรียน ชั้นที่ 1
ญี่ปุ่น :
พ.ศ. 2482 –  เครื่องราชอิสริยาภรณ์อันสูงส่งยิ่งดอกเบญจมาศ ชั้นสูงสุด
ไรช์เยอรมัน :
พ.ศ. 2485 –  เครื่องอิสริยาภรณ์อินทรีเยอรมัน ชั้นที่ 1
พระยศและตำแหน่ง

20 ตุลาคม พ.ศ. 2470: เรือตรีพิเศษ
เลขานุการ มณฑลนครศรีธรรมราช
21 กรกฎาคม พ.ศ. 2471: ปลัดกรมกองบัญชาการกระทรวงมหาดไทย
7 พฤศจิกายน พ.ศ. 2471: เรือโท
ปลัดกรมเวรวิเศษ
12 มีนาคม พ.ศ. 2473: รั้งตำแหน่งผู้ว่าราชการจังหวัดนครปฐม
8 ตุลาคม พ.ศ. 2474: อำมาตย์โท
17 ตุลาคม พ.ศ. 2474: ผู้ว่าราชการจังหวัดนครปฐม
19 ตุลาคม พ.ศ. 2474: เรือเอก
20 เมษายน พ.ศ. 2476: ผู้ว่าราชการจังหวัดภูเก็ต
8 กุมภาพันธ์ พ.ศ. 2477: นาวาตรี
24 สิงหาคม พ.ศ. 2478: นาวาเอก
3 มกราคม พ.ศ. 2478: พันเอก
19 พฤษภาคม พ.ศ. 2480: นาวาอากาศเอก
1 เมษายน พ.ศ. 2482: พลตรี พลเรือตรี พลอากาศตรี
23 กันยายน พ.ศ. 2486: พลเรือโท พลอากาศโท
แหล่งข้อมูลอื่น

ลดา รุธิรกนก, มณีในอาทิตย์, ประวัติ-ชีวิตรักพระองค์เจ้าอาทิตย์ทิพอาภา-หม่อมกอบแก้ว, พ.ศ. 2549
สโมสรฟุตบอลขอนแก่น ยูไนเต็ด

ระวังสับสนกับ สโมสรฟุตบอลขอนแก่น หรือ สโมสรฟุตบอลขอนแก่นมอดินแดง
สโมสรฟุตบอลขอนแก่น ยูไนเต็ด เป็นสโมสรฟุตบอลอาชีพในประเทศไทย โดยตั้งอยู่ที่จังหวัดขอนแก่น ปัจจุบันแข่งขันในไทยลีก โดยเลื่อนชั้นจากการชนะเลิศเพลย์ออฟในไทยลีก 2 ฤดูกาล 2563–64
ประวัติสโมสร

สโมสรฟุตบอลขอนแก่น ยูไนเต็ด ก่อตั้งขึ้นเมื่อวันที่ 5 กุมภาพันธ์ พ.ศ. 2558 (โดยได้สิทธิ์จากสโมสรฟุตบอลปากช่อง ยูไนเต็ด) โดยขณะนั้นได้เข้าร่วม ลีกภูมิภาค ดิวิชั่น2 โซนตะวันออก และย้ายเข้าร่วม ลีกภูมิภาค ดิวิชัน 2 โซนภาคตะวันออกเฉียงเหนือ ฤดูกาล 2558 ในนามทีมขอนแก่น ยูไนเต็ด และสามารถคว้าแชมป์ดิวิชัน 2 โซนภาคตะวันออกเฉียงเหนือได้สำเร็จพร้อมกับได้สิทธิ์เลื่อนชั้นขึ้นสู่ ดิวิชัน 1 ฤดูกาล 2559
แต่ในที่สุดขอนแก่น ยูไนเต็ดก็ถูก สมาคมกีฬาฟุตบอลแห่งประเทศไทย ในพระบรมราชูปถัมภ์ ตัดสิทธิ์ซึ่งเทียบเท่ากับการพักทีมห้ามลงทำการแข่งขันฟุตบอลลีกดิวิชัน 1 นัดที่เหลือและให้ลบคะแนนของขอนแก่นทั้งหมดเสมือนว่าขอนแก่นไม่เคยลงแข่งขันดิวิชัน 1 ฤดูกาล 2559 จากกรณีการ์ดของสโมสรไปลอบทำร้ายผู้ตัดสินหลังจากที่ขอนแก่นเปิดบ้านแพ้อ่างทอง
ใน พ.ศ. 2561 ขอนแก่นได้กลับเข้าร่วมฟุตบอลลีกอีกครั้งหลังจากได้รับการอุทธรณ์โทษจากสมาคมกีฬาฟุตบอลให้เข้าร่วม ไทยลีก 4 โซนภาคตะวันออกเฉียงเหนือ และใน พ.ศ. 2564 ขอนแก่น ยูไนเต็ดสามารถเลื่อนชั้นสู่ไทยลีกได้เป็นครั้งแรกในประวัติศาสตร์สโมสร หลังจากที่พวกเขาเอาชนะการยิงลูกโทษต่อนครปฐม ยูไนเต็ด ในนัดชิงชนะเลิศเพลย์ออฟของไทยลีก 2 ฤดูกาล 2563–64
เกียรติประวัติ

ไทยลีก 3
ชนะเลิศ (ตอนบน) : ฤดูกาล 2562
ชนะเลิศ (ระดับประเทศ) : ฤดูกาล 2562
ไทยลีก 4
รองชนะเลิศ (โซนภาคตะวันออกเฉียงเหนือ) : ฤดูกาล 2561
รองชนะเลิศ (ระดับประเทศ) : ฤดูกาล 2561
ผลงานของสโมสรในแต่ละฤดูกาล

| ฤดูกาล | ลีก> ระดับลีก | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> แต้ม | ลีก> อันดับ | เอฟเอคัพ | ลีกคัพ | ผู้ทำประตูสูงสุด> ชื่อ | ผู้ทำประตูสูงสุด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- |
| 2558 | ดิวิชั่น 2 ภาคตะวันออกเฉียงเหนือ | 34 | 26 | 4 | 4 | 69 | 28 | 82 | ชนะเลิศ | รอบสอง | รอบก่อนรองชนะเลิศ | Samuel Kwawu | 13 |
| 2559 | ดิวิชั่น 1 (สั่งห้ามการแข่งขัน) |  |  |  |  |  |  |  |  |  | รอบแรก |  |  |
2560: สั่งห้ามการแข่งขันและห้ามส่งสโมสรเข้าร่วม
| 2561 | ไทยลีก 4 โซนภาคตะวันออกเฉียงเหนือ | 26 | 17 | 5 | 4 | 65 | 24 | 41 | รองชนะเลิศ | รอบคัดเลือก | รอบคัดเลือกรอบแรก | Jardel Capistrano | 15 |
| 2562 | ไทยลีก 3 โซนตอนบน | 24 | 18 | 5 | 1 | 57 | 19 | 59 | ชนะเลิศ | รอบคัดเลือก | รอบสอง | Natan Oliveira | 18 |
| 2563–64 | ไทยลีก 2 | 34 | 18 | 6 | 10 | 56 | 37 | 60 | อันดับ 4 | รอบคัดเลือก | งดจัดการแข่งขัน | เปาโล คอนราโด้ | 25 |
| 2564–65 | ไทยลีก | 30 | 10 | 7 | 13 | 30 | 43 | 37 | อันดับ 10 | รอบ 32 ทีมสุดท้าย | รอบ 16 ทีมสุดท้าย | อิบซง แมลู | 17 |
| 2565–66 | ไทยลีก | 30 | 7 | 12 | 11 | 24 | 42 | 33 | อันดับ 13 | รอบ 64 ทีมสุดท้าย | รอบ 16 ทีมสุดท้าย | อลงกรณ์ จรนาทอง  อิบซง แมลู 	ลิดอร์ โคเฮน | 4 |
| 2566–67 | ไทยลีก | 30 | 8 | 11 | 11 | 44 | 58 | 35 | อันดับ 8 | รอบ 64 ทีมสุดท้าย | รอบก่อนรองชนะเลิศ | เบรนเนร์ | 9 |
| 2567–68 | ไทยลีก |  |  |  |  |  |  |  |  | รอบ 64 ทีมสุดท้าย | รอบ 16 ทีมสุดท้าย |  |  |
| 0 | 1 | 2 | 3 | 4 |
| --- | --- | --- | --- | --- |
| ชนะเลิศ | รองชนะเลิศ | อันดับสาม | เลื่อนชั้น | ตกชั้น/ถูกสั่งห้ามแข่งขัน |
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ทีมงาน

| ตำแหน่ง | สัญชาติ | ชื่อ |
| --- | --- | --- |
| ประธานสโมสร |  | พิทักษ์ชน ช่างเหลา |
| ที่ปรึกษาสโมสร |  | ทรงยศ กลิ่นศรีสุข |
| ประธานเทคนิคสโมสร |  | เซอร์ยาน เทรโลวิช |
| หัวหน้าผู้ฝีกสอน |  | ปฎิภัทร รอบรู้ |
| ผู้ช่วยผู้ฝีกสอน |  | ว่าง |
| ผู้ฝึกสอนผู้รักษาประตู |  | อภิสิทธิ์ ด้วงช่วย |
| ฟิตเนสโค้ช |  | สิทธิกร  ลุนจันทา |
| แพทย์ประจำทีม |  | จิตราภรณ์ ทองคง |
| นักกายภาพบำบัด |  | เฉลิมวุฒิ ศรีอ่อนลา |
| ล่ามประจำสโมสร |  | ศุภกร ศิริพรพันธ์ |
หัวหน้าผู้ฝึกสอน

| ชื่อ | สัญชาติ | ช่วงเวลาการคุมทีม | เกียรติประวัติ |
| --- | --- | --- | --- |
| ธงชัย สุขโกกี |  | กุมภาพันธ์ 2558 – มีนาคม 2559 | แชมป์ ดิวิชั่น 2 โซนอีสาน ฤดูกาล 2558 อันดับที่ 3 ดิวิชั่น 2 ฤดูกาล 2558 |
| เดวิด บูธ |  | มีนาคม 2559 |  |
| ลูโบเมียร์ ริสตอฟสกี |  | มีนาคม – ธันวาคม 2559 |  |
| ศรายุทธ ชัยคำดี |  | กุมภาพันธ์ 2561 – เมษายน 2562 | รองแชมป์ไทยลีก 4 ระดับประเทศ ฤดูกาล 2561 |
| ปฏิภัทร รอบรู้ |  | พฤษภาคม – ตุลาคม 2562 | แชมป์ไทยลีก 3 โซนตอนบน ฤดูกาล 2562  แชมป์ไทยลีก 3 ระดับประเทศ ฤดูกาล 2562 |
| ซูงาโอะ คัมเบะ |  | พฤศจิกายน 2562 – มีนาคม 2564 |  |
| ปฏิภัทร รอบรู้ |  | มีนาคม – พฤษภาคม 2564 | อันดับที่ 4 ไทยลีก 2 ฤดูกาล 2563–64 (ชนะเพลย์ออฟ เลื่อนชั้นสู่ไทยลีก) |
| การ์ลุส เอดูวาร์ดู ปาร์เรย์รา |  | พฤษภาคม 2564 – 29 ตุลาคม 2565 |  |
| ไพโรจน์ บวรวัฒนดิลก |  | 2 – 28 พฤศจิกายน 2565 |  |
| ปฏิภัทร รอบรู้ |  | 5 ธันวาคม 2565 – 23 ตุลาคม 2566 |  |
| เอกลักษณ์ ทองอ่ำ รัฐธีร์ เอื้อธนไพศาล |  | 23 ตุลาคม 2566 – 30 เมษายน 2567 |  |
| ธนา ชะนะบุตร |  | 30 เมษายน – 31 สิงหาคม 2567 |  |
| รัฐธีร์ เอื้อธนไพศาล (รักษาการ) |  | 31 สิงหาคม – 5 กันยายน 2567 |  |
| เซอร์ดาน เทรโลวิช |  | 5 กันยายน – 7 ธันวาคม 2567 |  |
| ปฏิภัทร รอบรู้ |  | 7 ธันวาคม 2567 – |  |
แหล่งข้อมูลอื่น

สโมสรฟุตบอลขอนแก่น ยูไนเต็ด ที่เฟซบุ๊ก
| ด ค กผู้เล่นชุดปัจจุบันของสโมสรฟุตบอลขอนแก่น ยูไนเต็ด  |
| --- | --- |
 1 จิรวัฒน์  2 กิตติชัย  4 ทินกร   5 ลังดิส   6 ปาณเดชา  7 ชิษณุพงษ์  8 ริว ซึง อู  9 จักรกริช  10 ถวิล   11 ล็องกี  13 ศิริวัฒน์  14 วรฤทธิ์  17 ภาณุพงศ์  18 นพพล  19 การาบูเอ  21 พงศภัค  23 อดิศักดิ์  24 กิตติพัศ  28 วสันต์  30 นิพิฐพนธ์  31 เฉลิมภัทร  33 เทวา  35 ภานุพงศ์  38 ศิริวัฒน์  41 รชต  44 ศุภกร  50 จอง   59 พงศ์วรินทร์   77 พลากร  หัวหน้าผู้ฝึกสอน: ปฎิภัทร 
| ด ค กสโมสรฟุตบอลขอนแก่น ยูไนเต็ด – ผู้จัดการทีม |
| --- | --- |
 ธงชัย (2558–59)  บูธ (2559)  ริสต็อฟสกี (2559)  ศรายุทธ (2561–2562)  ปฏิภัทร1 (2562)  คัมเบะ (2562–64)  ปฏิภัทร2 (2564)  ปาร์เรย์รา (2564–65)  ไพโรจน์ (2565)  ปฏิภัทร3 (2565–66)  เอกลักษณ์ และ รัฐธีร์1 (2566–67)  ธนา (2567)  รัฐธีร์2 (2567)  เทรโลวิช (2567)  ปฏิภัทร4 (2567–) 
| ด ค กไทยลีก |
| --- | --- |
บริษัท ไทยลีก จำกัด
สโมสร (ฤดูกาล 2567–68):  การท่าเรือ  ขอนแก่น ยูไนเต็ด  ทรูแบงค็อก ยูไนเต็ด  นครปฐม ยูไนเต็ด  นครราชสีมา มาสด้า  บีจี ปทุม ยูไนเต็ด  บุรีรัมย์ ยูไนเต็ด  พีที ประจวบ  เมืองทอง ยูไนเต็ด  ระยอง  ราชบุรี  ลำพูน วอร์ริเออร์  สิงห์ เชียงราย ยูไนเต็ด  สุโขทัย  หนองบัว พิชญ  อุทัยธานี 
สโมสรที่เคยอยู่ ในไทยลีก (ยุบทีม):  กรุงเทพคริสเตียน  ขอนแก่น  ชลบุรี  ชัยนาท ฮอร์นบิล  เชียงใหม่  เชียงใหม่ ยูไนเต็ด  ซุปเปอร์ พาวเวอร์ สมุทรปราการ  ไดสตาร์ กรุงเทพฯ  ตราด  ทีทีเอ็ม  ทีโอที  ไทยฮอนด้า  ธนาคารกสิกรไทย  ธนาคารกรุงเทพ  ธนาคารกรุงไทย  ธำรงไทยสโมสร  บีบีซียู  โปลิศ เทโร  เพื่อนตำรวจ  พัทยา ยูไนเต็ด  พีทีที ระยอง  ราชประชา  ราชนาวี  ราชวิถี  ลำปาง  ศรีราชา  ศรีสะเกษ  ศุลกากร  สงขลา ยูไนเต็ด  สมุทรปราการ ซิตี้  สมุทรสงคราม  สระบุรี  สุพรรณบุรี  อาร์มี่ ยูไนเต็ด  อาร์แบค  อุบล ยูไนเต็ด  แอร์ฟอร์ซ ยูไนเต็ด 
ฤดูกาล:  2539/40  2540  2541  2542  2543  2544/45  2545/46  2546/47  2547/48  2549  2550  2551  2552  2553  2554  2555  2556  2557  2558  2559  2560  2561  2562  2563–64  2564–65  2565–66  2566–67  2567–68 
 ทำเนียบทีมชนะเลิศ  ผู้ฝึกสอนในฤดูกาลปัจจุบัน  รายชื่อผู้ฝึกสอน  รายชื่อผู้เล่นต่างชาติ  ผู้ออกอากาศ  ไทยลีก รุ่นอายุไม่เกิน 23 ปี 
สนามกีฬา อบจ.ขอนแก่น สนามเหย้าของสโมสร